Diari Oficial de la Generalitat Valenciana


Sumari del DOGV 6056, del 14-07-2009 (2009/8326)

RESOLUCIÓ de 29 de juny de 2009, del director general d'Urbanisme, per la qual s'esmenen les deficiències a què fa referència l'Acord de la Comissió Territorial d'Urbanisme de 30 de gener de 2009 i es declara definitivament aprovada la modificació número 9 del Pla general (UE 15-A i UE 15-B) de Llíria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6056

Data del DOGV
:   14-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8326


Data del document
:   29-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Llíria
    * pla d'urbanisme

RESOLUCIÓ de 29 de juny de 2009, del director general d'Urbanisme, per la qual s'esmenen les deficiències a què fa referència l'Acord de la Comissió Territorial d'Urbanisme de 30 de gener de 2009 i es declara definitivament aprovada la modificació número 9 del Pla general (UE 15-A i UE 15-B) de Llíria. [2009/8326]  
En relació amb l'expedient remés per l'Ajuntament de Llíria referit a la modificació número 9 del Pla general (UE 15-A i UE 15-B) de l'esmentat municipi, es ressalten els següents:  
Antecedents  
U. Objecte  
L'objecte d'aquesta modificació és l'adscripció, a l'efecte de l'obtenció d'aquesta, de la parcel·la prevista en el planejament vigent per a l'ampliació de l'equipament escolar SED Col·legi Sant Miquel, ja que es tracta de terrenys que en l'actual PG no consten adscrits a cap sector, ni estan adquirits per l'Ajuntament. Així s'adscriuen 3.665 m²sòl a la UE-15A i UE-15B de sòl urbà residencial delimitades pel vigent PG, encara no consolidades per la urbanització, amb el consegüent reajustament de les àrees de repartiment i de l'edificabilitat de cada una d'aquestes, a fi de no minvar l'aprofitament tipus d'ambdues, i augmentar proporcionalment l'edificabilitat de cada una en funció de la superfície de sòl dotacional que se'ls adscriu.  
Dos. Acord de la CTU  
La Comissió Territorial d'Urbanisme de València, en sessió celebrada el 30 de gener de 2009, va adoptar el següent acord:  
En relació amb la modificació puntual núm. 9 del PG UE 15A i 15B (adscripció de sòl dotacional), remés per l'Ajuntament de Llíria, es destaquen els següents:  
Antecedents  
U. Tramitació municipal  
La modificació puntual núm. 9 del PG es va sotmetre a informació pública per acord del Ple de 21 de febrer de 2008. Durant el corresponent període d'exposició (DOGV núm. 5712, de 27 de febrer de 2008, i anunci en el diari Las Provincias de 25 de febrer de 2008), s'hi van presentar tres al·legacions. Per Acord plenari de 19 de juny de 2008 es van resoldre les al·legacions presentades i es va aprovar provisionalment el projecte.   
Dos. Documentació del projecte  
Modificació puntual núm. 9 del PG de Llíria que consta de memòria informativa i justificativa com també plànols d'informació i ordenació.  
Tres. Objecte  
L'objecte d'aquesta modificació és l'adscripció dels terrenys necessaris, a l'efecte de l'obtenció d'aquests, per a l'ampliació prevista en el planejament vigent de l'equipament escolar Col·legi Sant Miquel, pertanyent a la xarxa secundària de dotacions públiques (SED) de Llíria. D'aquesta manera s'adscriuen 3.665 m²sòl a les unitats d'execució UE-15A i UE-15B de sòl urbà residencial delimitades pel vigent PG, encara no consolidades per la urbanització, amb el consegüent reajustament de les àrees de repartiment i de l'edificabilitat de cada una d'aquestes, a fi de no minvar l'aprofitament tipus d'ambdues, i augmentar proporcionalment l'edificabilitat de cada unitat en funció de la superfície de sòl dotacional que se'ls adscriu.  
Per a aconseguir un aprofitament tipus semblant en aquestes àrees de repartiment, s'augmenta el nombre d'alçàries en tres de les quatre parcel·les edificables que hi ha entre les dues unitats, respectant la delimitació de cada unitat realitzada en el vigent pla, que no s'altera, i mantenint també la superfície dotacional existent en el seu interior. En la unitat d'execució UE-15B, a fi de regularitzar la superfície en planta de l'edificació, s'ha incrementat la superfície de xarxa viària secundària (RV-AV), i al seu torn s'allunya l'edificació en alçària permesa pel pla de les edificacions confrontants de la zona 2.1-ampliació del nucli antic, per a amortir l'increment en el nombre de plantes.  
En concret, el reajustament d'alçàries és el següent:  
- UE-15A: l'illa de cinc plantes que dóna al carrer Censals es manté amb la mateixa alçària. L'illa de quatre plantes que dóna al carrer Duc de Llíria passa a sis plantes, per ser el nombre de plantes establit pel mateix PG per a tot aquest carrer, excepte en aquesta illa i en les de la UE 15B.  
- UE-15B: les dues illes que l'engloben es troben dividides en alçària, segons si donen a un o a altre carrer. La part de les dues illes que dóna al carrer Duc de Llíria passa de quatre plantes a sis plantes, per ser el nombre de plantes establit pel mateix PG per a tot aquest carrer, excepte en aquestes dues illes i en la del carrer UE-15A que dóna a aquest mateix carrer. La part de les dues illes que dóna al carrer Pedralba i que limita amb l'ampliació del nucli antic passa de tres alçàries a quatre.  
- Per a la UE-15A s'estableix l'obligació d'urbanitzar tota l'amplària del carrer davant de la parcel·la del Col·legi Sant Miquel, a fi que l'ampliació de l'equipament escolar dispose de tots els serveis per aquest tram de viari.  
L'estudi comparatiu de paràmetres entre l'ordenació vigent i la d'aquesta modificació és la següent:  
  
  
Quatre. Tramitació autonòmica  
Durant la tramitació autonòmica de l'expedient s'ha sol·licitat un informe a la DG de Règim Econòmic de la Conselleria d'Educació, i s'ha emés un informe favorable el 2.12.08 condicionat al compliment de les precisions següents:  
1. Justificar la forma d'obtenció de la xicoteta fracció de parcel·la escolar de superfície aproximada 400 m²sòl.  
2. Justificar la forma d'obtenció i urbanització per part de l'administració dels vials perimetrals a la parcel·la.  
3. Justificar la compatibilitat ambiental de l'ús escolar amb l'ús gasolinera.  
4. Justificar l'adequació dels paràmetres urbanístics als criteris d'aquesta Conselleria.  
Cinc. Planejament vigent   
Llíria disposa de Pla general, aprovat definitivament per la Comissió Territorial d'Urbanisme el 29 de setembre de 2003.  
Sis. Informe de la Comissió Informativa  
La Comissió Informativa de la Comissió Territorial d'Urbanisme de València, en sessió celebrada el 21 de gener de 2009, per unanimitat, va emetre un informe relatiu al projecte que ens ocupa, complint així el que preceptua l'article 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Aspectes formals   
La tramitació ha sigut correcta de conformitat amb el que estableix l'article 83, per remissió de l'article 94.1 de la Llei 16/2005, de 30 de desembre de la Generalitat Valenciana, urbanística valenciana (d'ara endavant LUV) quant a modificacions de plans. La documentació està completa, a l'efecte del compliment del que preceptua l'article 64 de la LUV.  
Segon. Valoració global  
Analitzada la documentació aportada s'observa el següent:  
1. Justificació de l'edificabilitat. L'ordenació de les unitats d'execució 15A i 15B manté la mateixa delimitació del PG, incrementat el règim d'alçàries, i amb això l'edificabilitat residencial, a fi de que l'adscripció dels terrenys necessaris per a l'ampliació del Col·legi Sant Miquel no minve l'aprofitament tipus assignat pel PG a aquestes dues unitats d'execució. No obstant això, la veritat és que l'edificabilitat s'incrementa més del que és necessari per a mantenir l'aprofitament tipus, ja que aquest s'incrementa un 0,06 m²sostre/m²sòl en la UE 15A i un 0,08 m²sostre/m²sòl en la UE 15B. Els articles 205.2 ROGTU i 63.B LUV imposen un límit en l'edificabilitat que és sobrepassat, i això unit a l'increment considerable d'alçàries, de tres a sis, de les illes que donen al carrer Pedralba en la UE15B (quan el PG permetia un màxim de tres, que és l'alçària permesa a l'altre costat del carrer per tenir la consideració de zona d'ordenació de nucli antic), ens porta a la conveniència de concloure com a més encertat, a pesar de la justificació aportada per l'Ajuntament, que s'incremente l'edificabilitat el més just i imprescindible per a mantenir el mateix aprofitament tipus establit en el PG, de manera que es disminuïsca l'edificabilitat respecte a la proposta, mitjançant la reducció de les alçàries proposades a les illes que donen al carrer Pedralba, amb un màxim de quatre alçàries, d'acord amb l'illa contínua que dóna a la plaça de Pedralba, amortint així la diferència d'alçàries d'edificacions confrontants, sense perjudici de les corresponents transferències d'aprofitament entre ambdues unitats d'execució, a l'efecte de no perjudicar els propietaris de la UE 15B.  
L'increment d'edificabilitat fins a ajustar-lo amb el mateix aprofitament tipus que el previst en el PG, però sense sobrepassar-lo, queda justificat, ja que únicament és conseqüència de la necessitat municipal de gestionar l'adquisició de terrenys que estan qualificats com a equipament des del PG però no es troben incorporats a cap procés de gestió urbanística, per la qual cosa si no s'adscriu a alguna actuació concreta s'obliga a l'Ajuntament a obtenir-lo mitjançant l'expropiació.   
2. Justificació de la reserva dotacional. La justificació del compliment de l'estàndard global de zones verdes per a tot el municipi, com també de la dotació de parc públic de la xarxa primària, està fonamentada en un informe municipal aportat el 16.01.09, en el qual, resumidament, es fa constar el següent:  
Les reserves de sòl de xarxa primària de zones verdes i espais lliures establides en el PG, després de la modificació puntual núm. 1 (zonificació per al nou institut sobre part del parc de Mura-PQL), són les següents:  
Parc de Sant Vicent: 570.857 m²sòl  
Parc de Mura: 58.742 m²sòl  
Parc públic natural Vedat de Català: 516.878 m²sòl  
Total: 1.146.477 m²sòl  
Per a una població estimada en el PG de 2003 de 63.691 habitants, seria necessària una reserva mínima d'estàndard global de zona verda de l'article 206 ROGTU de 636.910 m²sòl (63.691 h x 10 m²sòl).  
L'augment de població resultant d'aquesta modificació és el següent: 7.323 m²sostre/100 m²sostre/habitatge = 73 habitatges x 2,1 h/habitatge = 153 h.  
Per tant l'increment de població comportaria 1.530 m²sòl de zona verda addicional (153 h x 10 m²sòl zona verda), que afegits als 636.910 m²sòl donen un resultat mínim de 638.440 m²sòl d'estàndard global de zona verda, molt inferior al previst en el PG. Per tant, aquest paràmetre es compleix àmpliament al municipi sense necessitat de computar la resta de zones verdes de xarxa secundària.  
Pel que fa a l'estàndard de parc públic de xarxa primària (art. 207 ROGTU) la reserva prevista en el PG són el parc de Sant Vicent i el parc de Mura, la superfície total del qual comprén 629.599 m²sòl.  
Per a la població estimada en el PG de 63.691 habitants, seria necessària una reserva mínima de 318.455 m²sòl (63.691 h x 5 m²sòl). I amb l'augment de població resultant de l'increment d'edificabilitat projectat en la modificació el suplement de zona verda de xarxa primària seria de 765 m²sòl (153 h x 5 m²sòl), que afegit als 318.455 m²sòl donaria com a resultat una dotació mínima de 319.220 m²sòl, molt inferior a la prevista al municipi amb el PG vigent, per la qual cosa com que hi ha excés al municipi no cal augmentar aquesta dotació de parc públic de xarxa primària, de conformitat amb l'art. 207.2 ROGTU.  
3. Cal corregir la superfície adscrita a la UE 15A perquè en la pàgina 6 de la memòria consta 1.721,48 m²sòl i en la fitxa 1.712,18 m²sòl, considerant aquesta última la correcta. També hi ha un error en la fitxa de gestió modificada de la UE 15B on s'indica per error una superfície de zona verda d'1.067 m²sòl, quan en realitat són 330 m²sòl (última pàgina de la memòria).  
4. Quant a recursos hídrics, la CHX ja ha emés un informe favorable en altres expedients de Llíria (ex. sector SI-6 Ebanis). En l'esmentat informe l'organisme de conca valora la demanda de recursos hídrics associada a cada un dels desenvolupaments previstos al municipi de Llíria i conclou que la suma de tots els desenvolupaments previstos, inclosa la del mateix nucli urbà puja a 2.920.415 m³/any, quantitat que encara està per davall dels 3.000.000 m³/any concedits al municipi de Llíria procedent de l'aprofitament inscrit el número d'expedient del qual és 1989IC0084.  
Per tant, si situem aquesta actuació al nucli urbà de Llíria i tractant-se d'un lleuger increment d'edificabilitat respecte a la totalitat de desenvolupaments previstos al municipi, es considera acreditada la suficiència de recursos hídrics.  
Tercer. Òrgan competent  
La Comissió Territorial d'Urbanisme, a proposta del director general d'Urbanisme, és l'òrgan competent per a emetre dictamen resolutori sobre l'aprovació definitiva dels plans generals i les seues modificacions, de municipis de menys de 50.000 habitants, de conformitat amb l'art. 85 de la LUV, en relació amb l'article 10.a) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat.   
A la vista del que antecedeix, la Comissió Territorial d'Urbanisme de data 30 de gener de 2009, per unanimitat, acorda supeditar l'aprovació de la modificació puntual núm. 9 del PG fins que s'aporte un text refós en què s'esmenen els punts següents:  
- Ajust de l'edificabilitat de manera que s'obtinga el mateix aprofitament tipus que l'assignat pel PG a aquestes unitats d'execució, i no un major, com és el cas. De manera que, en reduir l'edificabilitat, es puguen reduir les alçàries de les illes de la UE 15b que donen al carrer Pedralba.  
- Correcció dels errors numèrics detectats indicats en el punt 3 de fonament jurídic segon.  
- Justificació dels condicionants de l'informe emés per la DG de Règim Econòmic.  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en l'eficàcia a la mera formalització documental de l'esmentada correcció. L'article 9.b) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat, atribueix al director general d'Urbanisme la facultat de verificar el compliment de l'acord adoptat i, verificat això, ordenar la publicació de l'aprovació definitiva, de conformitat amb el que estableix l'article 41 de la Llei reguladora de l'activitat urbanística.  
Tres. Text refós  
El 26.02.09 l'Ajuntament de Llíria aporta tres exemplars diligenciats de l'esmentat text refós en compliment de les condicions de la Comissió Territorial d'Urbanisme. S'acompanya un certificat de l'Acord del Ple municipal de 19.02.09 que aprova l'esmentat text refós.   
El 5.03.09 la DG de Règim Econòmic emet un segon informe favorable, després de comprovar la justificació dels condicionants del primer informe favorable condicionat emés el 2.12.08, on informa que la documentació presentada per l'Ajuntament atén les anteriors precisions en dir:  
«1r La porció de parcel·la escolar de superfície aproximada 400 m² és de «...propietat municipal...».  
2n «...El vial que confronta per l'est... es va urbanitzar en condicions adequades... «per al tram del vial que confronta per l'oest» ...l'obtenció del sòl i la urbanització d'aquest serà realitzada per l'Ajuntament...», per al tram vertical del vial que confronta per l'oest»   
L'obtenció de sòl serà realitzada per l'Ajuntament i l'execució de les obres d'urbanització és a càrrec de la unitat d'execució 15-A...» per al vial que confronta pel sud» ...ja té accés...  
3r «...En les normes subsidiàries del Pla general no s'estableixen prohibicions expresses ni limitacions de distància o d'un altre tipus per a implantar l'ús escolar respecte de gasolineres o altres activitats que puguen qualificar-se com a perilloses (article 11.2.1. a 11.2.5 de les normes urbanístiques)...» L'Ajuntament no afig nous condicionants.  
4t «...Aquests paràmetres ja estan recollits en la modificació puntual núm. 1 del Pla general...», amb aprovació definitiva de 31 de maig de 2006.  
Aquesta Conselleria emet informe favorable quant a les seues competències en matèria educativa...»  
Les dades ajustades d'edificabilitat, àrea de repartiment i aprofitament tipus que conté el Text refós són els següents:  
  
  
Quatre. El cap del Servei Territorial d'Ordenació del Territori el 21.05.09 emet un informe en què conclou que de la documentació aportada i dels informes emesos es desprén que s'ha donat compliment a l'acord de la Comissió Territorial d'Urbanisme de data 30 de gener de 2009.  
Fonaments jurídics  
Primer. Esmena dels condicionants de la CTU  
De la documentació presentada i de l'informe emés per la DG de Règim Econòmic de la Conselleria d'Educació es desprén que s'ha executat l'acord de la Comissió Territorial d'Urbanisme de data 30.01.09.  
Segon. Òrgan competent  
El director general d'Urbanisme, segons el Decret 177/2008, de 28 de novembre, és l'òrgan competent per a verificar el compliment dels condicionants imposats en l'esmentat acord de la Comissió Territorial d'Urbanisme, per assumpció de les competències atribuïdes en l'article 9.b) del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat.  
En conseqüència, el director general d'Urbanisme resolc:  
1. Considerar que s'han complit els condicionants continguts en l'Acord de la Comissió Territorial d'Urbanisme de data 30.01.09.   
2. Declarar definitivament aprovada la modificació núm. 9 del Pla general (UE 15-A i UE 15-B).   
3. Ordenar la publicació de l'acord aprovatori, conforme al procediment legalment previst.  
Contra aquesta resolució, que posa fi a la via administrativa, es podrà interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que els interessats puguen exercir qualsevol altre recurs que estimen oportú.  
València, 29 de juny de 2009.- El director general d'Urbanisme: José María Selva Ros.